
Aseiniad Egwyddorion addysgeg- Arsylwi ar ddigwyddiad yn y dosbarth
Cyflwyniad
Yn ystod yr aseiniad yma, y prif bwrpas oedd darganfod rhyw fath o ymarfer dysgu o fewn ysgol gynradd ac yna gwerthuso’r ymarfer er mwyn darganfod os ydyw yn cyd-fynd ag gofynion addysgu plant a damcaniaethwyr dysgu. Rhan allweddol i ddarganfod tystiolaeth addysgu yn y sector addysg bresennol oedd y weithred o arsylwi oherwydd mae hyn yn fodd allweddol o fewn addysg i werthuso nid yn unig ffyrdd mae plant yn dysgu o fewn dosbarthiadau ond hefyd dulliau athrawon i fedru datblygu’r sgiliau gofynnol plant i hybu datblygiad holistig, (Llywodraeth Cymru, 2013). Er mwyn sicrhau anhysbysrwydd yr ysgol, mi fydd unrhyw drafodaeth yn ymwneud a’r digwyddiad yn cydateb ag safonau’r British Educational Research Association (BERA). Yn ôl Brooks, Riele a Maguire (2014: 49) mae egwyddorion BERA yn pwysleisio ar bwysigrwydd i ymchwilwyr neu unrhyw un sy’n gyfrifol am hel data ar ddysgwyr neu blant o ddan 18 i gadw at ei rhwymedigaethau o gadw data yn ddirgel. Rheswm am hyn yw sicrhau preifatrwydd a thegwch ar gyfer yr unigolion sy’n cael ei ymchwilio ac mae angen ystyriaeth ar hawliau plant ifanc yn ôl yr United Nations Conventions of the Child (UNCRC) er mwyn sicrhau taw diogelwch a lles y plant yw’r flaenoriaeth yn unrhyw fath o ymchwil (Macblain, 2014: 12). Felly, yn y sefyllfa yma, bydd yr ysgol yn cael ei gyfeirio at fel ‘Ysgol X’ a fydd unrhyw drafodaeth ynghlyn ag addysgeg athrawes yn cael ei gyfeirio at fel ‘athrawes X’ yn hytrach nag cyfeirio at yr enwau go iawn er mwyn sicrhau cyfrinachedd yr ysgol. Yn yr un modd, os bydd unrhyw gyfeirnod yn cael ei greu tuag at blentyn penodol adeg y drafodaeth hon, yna byddaf yn sicrhau ni fydd unrhyw enwau yn cael ei grybwyll er mwyn sicrhau bod hunaniaeth y plentyn yn cael ei barchu. 
Rhan 1
    Ystyrir y prif ddigwyddiad canlynol o fewn y sefyllfa dysgu o fewn cyfnod allweddol 2 ym mlwyddyn 3 o fewn ysgol arloesol. Mae’n bwysig ystyried y gwahaniaeth sydd yn ysgol arloesol i
gymharu ag unrhyw ysgol gynradd arall oherwydd mae’r addysgu sydd yn cael ei gyflawni o fewn ysgol arloesol serch yr un sef i sicrhau addysg i blant, mae yna strategaethau gwahanol i gyrraedd y canlyniad yma. Eglurir BBC Cymru (2016), taw nod ysgolion arloesol yw datblygu’r cwricwlwm newydd er mwyn sicrhau fod disgyblion yn datblygu i fod yn, “uchelgeisiol, mentrus, creadigol, moesol ac iach.” 
    Trwy gydol y drafodaeth yma, fydd cysylltiadau yn cael ei wneud o ran strategaethau dysgu a arddangosodd athrawes X yn ystod y dasg er mwyn darganfod cydberthyniadau strategaeth yr athrawes gyda nodweddion addysgu rhai damcaniaethwyr enwog am ei ymchwil ar addysgu plant. Fel canlyniad, bydd gwerthusiad yn gallu cael ei greu ar yr hyn sy’n cael ei ddysgu yn y presennol er mwyn datgelu os mae egwyddorion addysg yn debyg i syniadau oedd yn bodoli yn y ganrif ddiwethaf. Yn ychwanegol, nodaf ar yr hyn sydd yn cael ei ddadlau o ran egwyddorion dysgu sydd yn llai effeithiol yn ôl rhai damcaniaethwyr a cheisiaf nodi unrhyw argymhellion sydd yn cefnogi theorïau nad oedd wedi ymddangos yn amlwg yn ystod y sefyllfa berthnasol.
     Yn ystod yr arsylwi, cynghorwyd yr ysgol taw'r ffordd orau o ddatblygu deallusrwydd ar sut mae plant yn dysgu yw trwy ddargyfeirio’r sylw ar beth oedd yn digwydd yn y foment yn hytrach nag defnyddio’r amser cyfyngedig ar ysgrifennu nodiadau cyson. Fodd bynnag, arsylwais ar y plant mewn modd ble gwelais y wers yn datblygu; fod yn rhan o’r wers ac yna creu nodiadau o fewn cyfnodau bach trwy gydol y wers. Yn y modd yma, datblygais i ddull naratif (gwelir atodiad 1) ble wnes i ysgrifennu gweithredoedd oedd yn digwydd mewn cyfnodau byr o 10 munud ar y tro. Yn ôl O’Leary (2014), mae defnyddio naratif yn galluogi cofnodion byr cael ei greu sydd yn amlygu nodweddion datblygiadol penodol ac yn yr enghraifft hon, y datblygiad cymdeithasol ac emosiynol sy’n allweddol. Felly, mantais o ddefnyddio'r fath yma o gasglu gwybodaeth oedd ei fod yn galluogi gweithredoedd penodol i’w cael ei arsylwi er mwyn cymryd sylw ar sut mae plant yn defnyddio’r wybodaeth a rhoddir iddynt er mwyn cyflawni tasg. Yn ogystal, rhoddir mewnwelediad ar ba mor hir mae plant yn gallu canolbwyntio ar dasg a pa sgiliau sydd medru cael ei ehangu o fewn y cyfnod yna.
     Yn ychwanegol, gwnes i weithredu ar ddull digymell adeg arsylwi o fewn gwahanol ddosbarthiadau er mwyn gweld os oedd yna rhywfath o gynnydd yn yr hyn a ddysgwyd plant yn yr ysgol ac roedd yn fanteisiol oherwydd anogwyd ystyriaeth ar y darlun llawn o weithredoedd dosbarth yn hytrach nag canolbwyntio ar un elfen oedd yn fwy tebygol o fod yn gyfyngedig, (Llywodraeth Cynulliad Cymru, 2008). 
    Trafodaf am ddigwyddiad ryngweithiad cymdeithasol a wnaeth cymryd lle ar ddiwedd wers mathemateg, ble'r prif bwnc trwy gydol y wers oedd i blant ddysgu am luosrifau 3 a 4 mewn amrywiaeth o wahanol ffyrdd. Er enghraifft, trwy weithio allan symiau lluosi neu liwio lluosrifau 3 a 4 mewn tabl o rifau. Fodd bynnag, y digwyddiad rwyf am sôn ohono yw ddigwyddiad a wnaeth cael ei gwblhau tu allan oedd yn annog symudiad a defnyddio beth y dysgodd y plant adeg y gwersi mathemateg i atgyfnerthu'r hyn a wyddir. Yn y modd hwn, sylwais i fod hyn yn galluogi’r athrawes i ddarganfod unrhyw anawsterau oedd gan y plant er mwyn delio gyda nhw yn yr unfan neu mewn gwers yn y dyfodol. Ond credaf taw pwrpas y dasg oedd atgyfnerthu’r wybodaeth fathemategol plant yn barod yn hytrach nag cyflwyno gwybodaeth newydd iddynt yn yr adeg hon.   Felly yn gyfunol, y dasg oedd i blant trefnu ei gilydd mewn trefniant lluosrifau 4 trwy greu llinell syth gyda chefnogaeth yr athrawes a trwy gydweithio rhwng y plant er mwyn cyrraedd rhif 100. 
    Eglurodd yr athrawes i’r plant beth i wneud trwy roi cyfarwyddiadau clir iddynt ac ennill adborth wrth y plant am ei ddeallusrwydd am y dasg. Yna, cafwyd y plant un rhif ar ddarn o bapur yr un oedd yn cyfateb gyda lluosrifau 4 ond mewn ffordd ble yr oedd i fyny i’r plant i ddewis ar hap allan o fag. Mae Bruner yn ddamcaniaethwr dysgu sydd â chred gref bod plant medru dysgu unrhywbeth ynghyd a bod ganddynt gyfarwyddiadau effeithiol ac eglur i ddechrau a bod ymarferwyr dysgu yn ysgogi diddordeb plant am sefyllfaoedd newydd er mwyn iddynt allu ei wneud yn annibynnol, (Smidt, 2011: 84). Yn debyg i Vygotsky, awgryma Smidt (2011: 84) fod Bruner yn credu yn, “the importance of the innate curiosity displayed by the human child but also saw the adult as a possible partner in any learning situation.” I gyferbynnu, mae damcaniaeth Bowlby am bwysigrwydd ymlyniad rhwng plentyn ac oedolion (Music, 2011: 61) yn awgrymu fod plant yn dysgu yn fwy effeithiol trwy gael perthynas agos gydag oedolyn yn hytrach nag dysgu ar ben ei hun ac yn y pen draw yn fwy dylanwadol ar ei datblygiad emosiynol a gwybyddol, (Conkbayir a Pascal, 2014: 2).  Manyla Kanyal (2014: 45) yn bellach fod galluogi plant i gael rhyddid i ddewis yn hawl hanfodol i blant er mwyn sicrhau fod ei llais yn cael eu clywed a’i gwerthfawrogi a sicrhau cydymffurfiant gyda’r hawliau a osodwyd allan gan yr UNCRC , enwedig yr hawl i gyfranogi. 
    Penderfynais ar y digwyddiad arwyddocaol yma oherwydd mae yna nifer o safbwyntiau sydd yn gefnogol o ran annog plant i fod yn annibynnol ac yn ganolog yn ei addysg, (Smith a Dawes, 2014: 10), felly sylweddolais i adeg y dasg yma, faint o annibyniaeth oedd gan y plant i ddatrys y broblem i gymharu gyda ymhariaeth gan yr athrawes. Yn ogystal, roedd gen i ddiddordeb o ran faint o gyfraniad oedd y plant yn cael yn ei addysg ei hun a sut cyrhaeddodd y plant y canlyniad. Yn benodol, fe’i hatgoffa ynghlyn ag egwyddor dysgu weithgar o ran y cyfleoedd a rhoddwyd gan yr athrawes i fod yn actif eu hun i ddod o hyd i’r atebion cywir. Yn gyfunol, dangosodd y dasg yma elfennau clir o ddysgu gweithgar gan y plant sy’n cyfateb gyda syniadau Grigg (2010: 101) a ddywedodd bod tasg sy’n cynnwys dysgu actif yn cefnogi'r hyn a wyddir plant yn barod; modelu gan athrawes ac yn rhoi cyfleoedd i blant ddatblygu sgiliau newydd trwy werthuso ar yr hyn a ddysgwyd. 
    Er cododd niferoedd o ddigwyddiadau o ddiddordeb adeg yr amser arsylwi oedd yn cyfateb gyda nifer o syniadau damcaniaethol, ffeindiais i fod y dasg yma yn atgyfnerthiad o’r holl beth a ddysgwyd yn y dosbarth felly, credaf fod hyn yn esiampl dda o addysgu gan yr athrawes oherwydd nid yn unig rhoddodd cyfle i blant i ddefnyddio ei deallusrwydd i gwblhau’r dasg ond hefyd roedd yn gyfle i ddysgu mewn ffordd newydd ym mhle gellir plant gofio’r wybodaeth yn fwy effeithiol nag fod yn eistedd yn y dosbarth gyda phensil a phapur. Yn ychwanegol, credaf ei fod yn cytuno ag persbectifau ymddygiadol ym mhle nodir fod corff o wybodaeth plant yn gallu cael ei ehangu yn fwy effeithiol gydag ailadroddiadau ac atgyfnerthiad positif, (Grigg, 2010: 113). Gwelir hyn wrth y gefnogaeth a rhoddwyd gan yr athrawes ond hefyd wrth gydweithrediad positif rhwng y plant a’i ymateb cadarnhaol i gwblhau'r dasg o fewn yr amser penodol er mwyn llwyddo cyn eu hamser cinio.
    Yn ystod y dasg yma, roedd nodweddion o ymddygiad da yn amlwg wrth i’r athrawes sicrhau fod gweithio fel grŵp mawr yn fwy cadarnhaol yn y sefyllfa yma i gymharu ag defnyddio grwpiau bach yn lle. Trwy sgwrs fer gyda’r athrawes ynghlyn ag rhesymau o ddefnyddio grŵp mawr ar gyfer y dasg hon, eglurodd ei fod yn strategaeth dda i atgyfnerthu ymddygiad dymunol oherwydd roedd yn hybu plant i gydweithio a pharchu syniadau ei gilydd er mwyn ffurfio’r llinell rhif a datblygu ar y wybodaeth a ddysgwyd yn unigol yn y dosbarth ac wrth arsylwi, sylwais fod yr hyn a ddywedwyd yr athrawes yn berthnasol.  
   Felly, fel strategaeth ymarfer dda mae hybu gwaith grŵp, yn ogystal â gwaith unigol yn allweddol i sicrhau datblygiad effeithiol plant o fewn amgylchedd dysgu. Yn debyg i syniadau Montessori, fod oedolion angen ymddiried yn y gallu sydd gan blant i ddysgu, (Isaacs, 2007: 9), er mwyn codi eu hunan- fri yn y dosbarth ac ystyried eu hun yn gymhwysol ac yn alluog trwy adnabyddiaeth yr athrawes fod gan blant potensial.   
    Yn ogystal ag ffurfio grwpiau ar hap yn y dosbarth, daeth yn amlwg wrth arsylwi fod yna modd arall o rwpio plant yn y dosbarth sy’n medru annog dyfalbarhad a gwaith gan y plant sydd yn cynnwys grwpio plant yn ôl eu galluoedd. Ymddangosodd hyn yn bwnc aml beirniadol yn y modd fod yna llwyddiannau a gwallau yn y ffordd hon o ddysgu plant ac fel dwedir Hallam (2002: 1), “the field has been characterised by controversy and polemic,” oherwydd yr ansicrwydd sydd o amgylch y term ‘addysg effeithiol’. Fodd bynnag, wrth brofiadau personol, adnabyddir fod grwpio plant yn ôl ei gallu yn strategaeth gyson sydd yn cael ei ddefnyddio yn y sector addysg oherwydd ei gallu i hybu datblygiad angenrheidiol plant tra eu bod nhw mewn grwpiau sydd yn rhannu'r un anghenion a galluoedd ag plant eraill er mwyn sbarduno'r elfen o weithio gyda’i gilydd. Er hyn, awgryma Sewell (1980:12), fod grwpio plant yn fwy effeithiol trwy amlygu grwpiau gallu cymysg yn hytrach nag dim ond o ran lefel dysgu penodol, trwy ddweud, “stimulating maximum attainment without its limitations by preconceived bounds, about avoiding rejection with the alienation that follows it.” Fodd bynnag, adeg yr arsylwi, datblygodd y ddwy strategaeth o rwpio plant oherwydd yn ystod y digwyddiad allweddol, cafodd y plant ei rhoi mewn grŵp mawr o allai cymysg sy’n gyfarwyneb gyda thasgau a rhoddwyd i’r plant mewn gwers arall, ble roedd yn amlwg, serch fod y plant yn dilyn yr un pwnc, cafodd y plant gwaith gwahanol i’w gilydd sy’n cefnogi’r syniad fod y plant yn cael ei rhannu o ran ei gallu. Caiff mantais o weithredu grwpiau o blant o ran gallu ei gyfleu gan Hallam, Ireson a Davies (2002: 21), trwy benodi taw brif ystyriaeth ysgolion wrth gyfleu ymarferion grwpio yn y dosbarth yw cyflawniad academaidd plant a’r angen i gydweddu gwaith i anghenion y plant.       
   Er gwaethaf pa modd mae plant yn cael ei grwpio mae yna argymhellion sy’n bodoli sydd yn gytûn fod grwpio plant yn ffordd o hybu datblygiad gwybyddol a cymdeithasol plant, oni bai fod ysgolion yn cario allan strategaethau arsylwadol effeithiol i ddewis y dull gorau (Smith a Sutherland, 2003). Mae hyn oherwydd ei fod yn ffordd o sbarduno sgyrsiau ymhlisg y plant i ddatrys y gwaith maent yn ei gyflawni wrth weithredu ar alluoedd ei gilydd yn hytrach nag fod dan anfantais a theimlo cywilydd neu’n fethiant am nid ydynt ar yr un lefel a phlant eraill yn eu dosbarth. Felly, i ddiweddu fod cyfleoedd ar gyfer pob plentyn i ddysgu ac i lwyddo, (Hallam, 2002: 12). Mae cydweithio ac elfen rheoli dosbarth yn medru cael ei lincio gyda manteision o ddefnyddio grwpiau fel nodwedd o ddysgu oherwydd nid yn unig mae’n hybu cymdeithasu rhwng y plant ond hefyd mae’r galluoedd i weithio a dysgu mewn grŵp yn cynnwys elfen o drafodaethau rhwng yr athro neu athrawes gyda’r plant i ddarganfod lefel o lwyddiant sy’n bosib ac i werthfawrogi teimladau a gofynion yr athro a’r plant, (Galton a Williamson, 1992: 144).
Rhan 2
Cydweithrediad y plant a’i gilydd oedd yr elfen allweddol adeg yr arsylwi, felly gall nifer o agweddau adeileddiaeth gymdeithasol cael ei ystyried oherwydd y prif gysylltiad sydd rhyngddynt yw’r defnydd o sefyllfaoedd cymdeithasol i hybu dysgu a datblygiad allweddol, (Tiberghien, 2008).  Yn ôl Moyles, Georgesson a Payler, (2011), rôl athrawon yw modelu perthnasau positif trwy eu rhyngweithiadau gyda’r plant oherwydd mae angen iddynt sicrhau cymorth, ymddiriedaeth a dibynadwyedd o fewn amgylchedd diogel, enwedig ar gyfer plant sydd ddim ag oedolion o’r fath adref. Mae hyn oherwydd y rhwymedigaeth i annog dysgu trwy greu profiadau diriaethol ar gyfer ddatblygiad cyson o ddeallusrwydd y plant, (Webb a Vulliamy, 1996), felly ni ellir diystyru rôl yr athrawes yn y sefyllfa hon. Awgryma David (1999: 5) trwy fodelu'r athro, mae plant medru defnyddio eu metawybyddiaeth i adlewyrchu ar ei meddwl a’i dysgu eu hun.
    Mae cefnogi’r plant hyd at rif 32 yn argraff fod yr athrawes yn scaffoldio’r plant yn rhannol ar ddechrau’r dasg er mwyn annog iddynt barhau yn llwyddiannus a magu hyder y plant eu bod nhw yn ei wneud yn gywir. Yn cyfateb i hyn, yw theori Bruner, pwy ystyrir oedolion fel rhan bwysig o broses sgaffoldio plant ble mae yna ddyletswydd ar oedolion yn enwedig rhieni ac athrawon i roi cyfleoedd i blant i gwestiynu a datblygu meddwl sythweledol er mwyn medru datblygu eu deallusrwydd, (Gray a MacBlain, 2015: 144). Yn gytûn, mae damcaniaeth Vygotsky yn ymddangos yn amlwg yn yr esiampl hon oherwydd mae’r athrawes wedi ymddangos yn gynorthwyol o ran cyflwyno’r dasg ond hefyd darparu cymorth yn ystod cydweithrediad y plant ond fwy oll galluogi annibyniaeth wrth y plant trwy roi cyfle iddynt ymateb yn unigol. Yn gydberthynol i ddamcaniaeth Vygotsky yw ei theori o Barth datblygiad Procsimol ym mhle mae yna fwlch rhwng yr hyn mae plentyn yn medru ei wneud a’r hyn sy’n bosib cyflawni gyda chymorth oedolyn (Gray a MacBlain, 2015: 100). Felly, yn ystod y digwyddiad yma, fe wnaeth yr athrawes yng nghyntaf mynegi cymorth i’r plant ac yna tynnu’r cymorth hyn i ffwrdd er mwyn ysgogi elfen o annibyniaeth rhwng y plant yn hytrach na’r plant yn or-ddibynnol ar yr athrawes. Yn groes i hyn yw theori Piaget, pwy gredir fod yna pwysigrwydd ar blant i ddysgu dros ei hun yn hytrach nag ddefnyddio cyfarwyddiadau gan yr athrawes er mwyn cefnogi elfen o annibyniaeth ac iddynt ddatblygu ar cyflymder eu hunain (Halfpenny a Pettersen, 2014: 1). Adeileddiaeth oedd ei ymagwedd at ddysgu a chredir fod plant yn dysgu trwy wneud a trwy adeiladu ar ei gwybodaeth o’i ddealltwriaeth flaenorol weithredol, (Conkbayir a Pascal, 2014: 65). Yn erbyn hyn yw syniadau Bruner a wnaeth awgrymu trwy ei ymagwedd adeileddiaeth gymdeithasol fod plant yn datblygu deallusrwydd wrth fod ag plant ac oedolion eraill, (Waller, Whitmarsh a Clarke, 2011:26).   Felly yn cyfateb i hyn, i wella’r dasg wreiddiol, bydden i wedi sicrhau fod y plant dim ond yn cael help cyfyngedig ar y dechrau hynny yw sicrhau taw'r plant sydd yn gyfrifol am ddatblygu’r llinell rhif oherwydd erbyn iddynt wedi cyrraedd tasg o’r fath dylent fod yn gyfarwydd â’r drefn. Felly, mae defnyddio ymwybyddiaeth ei hun i greu synnwyr o’r drefn yn fwy manteisiol i blant er mwyn iddynt fod yn ganolbwynt i’w ddysgu ac mi fyddent yn fwy cymwys i ddatrys unrhyw broblemau rhyngddynt yn hytrach nag copïo gweithredoedd yr athrawes. O ganlyniad, mae’r ffaith fod yr athrawes wedi cymryd cam yn ôl a gadael i’r plant cynghori a’i gilydd a dim ond yn amharu pan fydd angen cysur yn gefnogol ag elfennau o theorïau adeileddiaeth Piaget ac Montessori o ran dysgu wrth wneud a gwerthuso.
  Mae agwedd o annog annibyniaeth yn bwysig mewn addysg oherwydd mae’n arwydd o lwyddiant ac awydd dysgu plant ac yn rhoi plant yn ganolog i’w cyfrifoldebau addysg. Mae hyn yn elfen bwysig ar gyfer datblygu cwricwlwm newydd Donaldson er mwyn cyfateb gyda’r pedwar diben sy’n cynrychioli'r hyn sy’n ddisgwyliedig gan blant, (Donaldson, 2015). Llwyddodd Piaget i ddylanwadu ar yr ymarferion o fewn y sector addysg oherwydd ffurfiwyd y ‘Plowden Report’ yn 1967 oedd yn rhannu ei syniadau ac o ganlyniad datblygodd newidiadau o fodd dysgu didactig i un oedd yn rhoi’r plentyn fel y canolbwynt, (Aubrey a Riley, 2016: 41). O ganlyniad, rhoddwyd sylw ar drin plant yn wahanol i gyd-fynd a’i anghenion a gwerthfawrogi fod plant yn datblygu yn wybyddol, emosiynol ac cymdeithasol ar gyfraddau gwahanol (Aubrey a Riley, 2006: 41), yn debyg i’r strategaeth o rwpio plant o ran ei gallu yn y system addysg bresennol.
    Daeth yr elfen o gydweithio dod yn fwy amlwg wrth i’r plant cael ei annog i weithio fel tîm i ddarganfod trefn y llinell, ym mhle buodd sgyrsiau rhwng y plant ynghlyn ag pa rif ddylai ddod nesaf. Yn ogystal, ymddangosodd fod yr unigolion oedd yn cael anawsterau gyda deall ei safbwynt yn y llinell rhif yn derbyn cymorth wrth blant eraill oedd fwy adnabyddus o’r hyn oedd dod nesaf, ond mewn modd helpgar ble ymddangosodd fod y plant yn helpu ei gilydd yn hytrach nag beirniadu’r plant oedd yn cael trafferthion.Unwaith eto yn cefnogi elfen o sgaffoldio, ond y tro hyn rhwng y plant eu hun. Ystyrir tebygolrwydd hyn i ddamcaniaeth Montessori, ble gafwyd ei ddiffinio gan Miller a Pound (2011: 75) fel, “Children should make decisions for themselves and be in control of themselves, yet be aware of others’ needs.” Felly, er ddwedir Montessori fod plant yn fwy tebygol i ddatblygu trwy fod yn blant annibynnol yn ei archwiliadau (Isaacs, 2007), mae Bronfenbrenner yn awgrymu, heb y cymorth cyson oddi wrth amgylchedd meithrin gan oedolion, mae datblygiad cymdeithasol plant yn gyfyngiedig, (Aubrey a Riley, 2016). Gall cyferbyniad gael ei wneud gyda safbwynt Reggio Emilia sef bod plant yn medru ennill cyfleoedd i fod yn annibynnol ond dim ond gyda phwyslais yn cael ei rhoi ar y berthynas gydweithredol rhwng plentyn a oedolyn a’r amgylchedd, (Miller a Pound, 2011: 75). Yn ogystal, ymddangosodd fod y plant yn parchu ei gilydd trwy wrando ar ei gilydd trwy gydol y dasg, enwedig adeg y cyfnod ble roedd yna ddisgwyl iddynt adrodd yn uchel ei rhifau yn y drefn gywir felly roedd disgwyliad eu bod nhw yn gwrando ar y plentyn drws nesaf i sicrhau eu bod nhw yn ymwybodol o’i tro.
[bookmark: _GoBack]    Yn debyg, sylweddolais i adeg o weithio wrth ei gilydd yn ystod gwers mathemateg yn flwyddyn 4, ble yn wahanol i’r dasg yn flwyddyn 3, roedd y plant yn gweithio gyda’i gilydd o fewn grwpiau o dri er mwyn datrys problemau symiau tynnu oedd yn cynnwys defnydd o ddau ddis.Ymddangosodd fod y plant yn ei weld yn fanteisiol i weithio fel grŵp bach oherwydd roeddent yn medru helpu ei gilydd a rhannu syniadau o ran sut i ddatrys yr amrywiaeth o wahanol broblemau. Datblygodd cefnogaeth y grŵp gyda defnydd o fyrddau gwyn ble arweiniodd y plant y drafodaeth o ran pwy fyddai’n ysgrifennu a pwy fyddai’n cymryd y tro nesaf. Fodd bynnag, roedd yna elfen o angen cymorth gan yr oedolyn oedd yn bresennol ac yn y mater yma, fi oedd yn gyfrifol am roi'r cymorth yma iddynt pan fo angen. Felly, yn ystod arsylwi’r plant, fe wnes i chwarae rôl yn helpu’r plant deall beth oedd angen nhw i wneud a sicrhau ei fod nhw yn dilyn cyfarwyddiadau’r athrawes yn effeithiol. Cymhariaeth o’r ddwy dasg yw bod y plant wedi gweithio yn arbennig o dda wrth fod mewn grwpiau llai o faint ac wedi ennill llawer wrth ddysgu wrth ei gilydd a bod yn weithgar yn hytrach nag fod o flaen yr athrawes yn gyson a dim ond medru gwrando ar yr hyn sy’n cael ei ddweud.
      Yn ôl Webster- Stratton (2010: 44),“ffordd arall o helpu disgyblion i deimlo eich bod yn ymddiried ynddynt yw eu hannog i helpu ei gilydd,” felly mae yna elfen allweddol i nid yn unig i blant i eisiau gweithio a’i gilydd ond hefyd ar yr angen i athrawon ddarparu cyfleoedd i blant fod yn gyfforddus i helpu ei gilydd a rhannu ei deallusrwydd gydag eraill.
    Mae strategaeth Reggio Emilia yn cael ei ystyried fel y canlynol, “contextual, interactive approaches that open up to local voices, celebrate diversity and provide encouragement to nurture a democratic process,” (Yelland, 2010: 129). Yn ôl syniadau Reggio Emilia o ganlyniad i ymchwil mewn i niferoedd o ddamcaniaethwyr hyd at gyfnod y 1960au, ffurfiwyd y syniad fod dysgu yn rhywbeth cymhleth oherwydd mae amrywiaeth o blant yn golygu amrywiaeth o dechnegau dysgu ac mae yna rôl ar ymarferwyr i ffurfio dysgu sy’n cyfateb i’r gwahaniaethau yma, (Thornton a Brunton, 2005). Gwelwyd yr elfen yma o ddysgu yn cael ei gyfleu gan athrawes X, oherwydd cymerodd mewn i ystyriaeth fod angen gwahanol ffyrdd o ddysgu yn y dosbarth a thu allan i gyflawni disgwyliadau’r cwricwlwm a trwy atgyfnerthu’r wybodaeth mewn modd ysgrifenedig ac ar lafar, fe lwyddwyd i gymhwyso i’r personoliaethau gwahanol y dosbarth.  Yn ogystal, mae’n enghraifft o hel atgofion trwy ailadrodd ac yn rhoi cyfleoedd pellach i blant sydd ag anawsterau o fewn maes penodol i ymarfer ei sgiliau er mwyn ei ddeall.
Casgliad
I gasglu, darganfyddais nifer o agweddau adeg y gyfnod o arsylwi sydd yn debyg iawn i awgrymiadau damcaniaethwyr byd enwog yn y sector addysg. Yn ystod gwerthusiad o’r dasg allweddol, mae yna trafodaethau wedi cael ei ffurfio o ran un o’r ffyrdd allweddol addysgu athrawon ac dysgu plant sef yr elfen o grwpio plant a’i gilydd er mwyn hybu agweddau cymdeithasol sy’n cyfateb a gweithio gyda’i gilydd i ddatrys problemau addysgiadol. Dysgwyd fod integreiddio’r math yma o ddysgu mewn i ddosbarthiadau yn bwysig i sicrhau fod plant yn cael cyfleoedd i fod yn annibynol; yn actif yn ei addysg ac yn galluogi plant i ddatblygu i fod yn unigolion awyddus, mentrus ac cyfrifol sy’n cydymffurfio gyda nifer o syniadau damcaniaethol ac disgwyliadau’r cwricwlwm newydd.

Gan gymryd y sylwadau uchod o ddifri, gallaf gymryd syniadau a trafwyd amdano er mwyn integreiddio mewn i fy nyluniad o’r amgylchedd dysgu ddelfrydol i ddysgu plant ifanc. Yng nghyntaf, bydd yna gyfraniad uchel yn cael ei rhoi ar sut byddai gosodiadau’r dosbarth yn edrych fel oherwydd mae yna bwysigrwydd ar greu amgylchedd dosbarth addas sy’n annog dysgu effeithiol er mwy ymateb i anghenion holistig plant, (Loreman et al, 2010).
     Nodir ar y poster, safleoedd delfrydol byrddau a chadeiriau o fewn dosbarth dysgu yn y cyfnod sylfaen, yn benodol am flwyddyn 1. Credaf fod y gosodiadau yma yn fantais ar gyfer annog perthynas rhwng yr athro a’r plant i gryfhau trwy osod bwrdd siâp pedol ceffyl yn y dosbarth ar 
  gyfer tasgau ffocws a siâp petryal o amgylch y dosbarth i hybu cydweithio rhwng y plant. Mae siâp pedol ceffyl yn fwy hygyrch ar gyfer dysgu plant ifanc (Lacroix a Lacroix, 2017), oherwydd mae’n galluogi’r athro i osod ei hun ymysg y plant heb amharu ar ei dysgu ond yn hytrach medru helpu plant sy’n cael anawsterau fesul grŵp.  Yn ogystal, mae’r siâp yma yn golygu bod pob plentyn ar y bwrdd yn medru gweld o flaen y dosbarth ac yn annog tebygolrwydd uwch bydd plant yn gwrando ar yr athrawes wrth fod yng nghanol y bwrdd. O ran yr elfen o blant i ddysgu wrth ei gilydd, mae siapau yma o fyrddau yn golygu byddai plant yn medru gweithio mewn grwpiau bach a gallu gweld a chlywed ei gilydd yn fwy eglur a medru anogi sgyrsiau neu ddadlau perthnasol i ddatblygu ymhlith y plant er mwyn hybu datblygiad cymdeithasol ac emosiynol, (Ainscow a Muncey, 1989). Cyferbynnaf y syniad yma gyda damcaniaeth Vygotsky o Barth ddatblygiad Procsimol, ble byddai siâp y byrddau yn medru annog yr athro i chwarae rôl fel yr hwylusydd a galluogi cyferbyniad gyda syniadau David (1999: 4), sef, “the child who cannot solve a phroblem or memorise an experience on her own, may well be able to do so with the help of an adult.”
    Awgryma Roberts (2009, diffiniwyd yn Grigg, 2010), fod penodi enwau penodol e.e. bwrdd tawel a gwaith ffocws, ar gyfer byrddau yn y dosbarth yn hybu plant i fod yn ymwybodol o ba ymagwedd dylent fodelu ar y bwrdd yna.
    Mae annog adrannau gwahanol yn y dosbarth yn galluogi amrywiaeth o weithgareddau ac elfennau dysgu i’w cael ei chefnogi sydd yn cyfateb gyda’r gwahanol ffyrdd mae plant yn ei ddysgu, (Edwards et al, 1998). Mae’n bwysig sicrhau fod yr hyn sydd yn cael ei ddysgu yn y dosbarth yn portreadu diddordebau plant i hybu eu cymhelliant cynhenid er mwyn arwain at ddysgu effeithiol, (David, 1999: 5). Yn ogystal, wrth ddatblygu adrannau sbesiffig sydd yn cyfleu diddordebau plant, mae’n annog elfen o ryddid i blant gael dewis adran o’r dosbarth maent yn fwy cyfforddus a fwy tebygol o ddatblygu fel dysgwyr adnabyddus ond hefyd yn medru annog plant i geisio heriau anadnabyddus, (Leimanis- Wyatt, 2010). Nodir Aubrey a Riley (2016), fod Montessori yn annog amgylchedd dysgu sy’n cyflyru datblygiad gwybyddol trwy archwilio rhydd sy’n gyfoethog gydag annog cyfleoedd newydd.
    Mae datblygu adrannau fel cornel creadigol, adran chwarae rôl ac adran darllen yn hanfodol ar gyfer plant ifanc enwedig yn y cyfnod sylfaen oherwydd mae angen datblygu llythrennedd a galluoedd plant i fod yn greadigol a defnyddio eu dychymyg mor gynnar ag sy’n bosib er mwyn ei ddefnyddio mewn sefyllfaoedd tebyg yn y dyfodol (Desailly, 2015). Felly trwy greu adran o’r dosbarth sydd yn gyfrifol am ddatblygu sgiliau o’r fath, mae’n sicrhau fod y plant yn cael y cyfleoedd i ddatblygu yn naturiol er ei fod wedi cael ei strwythuro i raddau gan yr athro a sicrhau ei fod yn cyd-fynd a’r meysydd dysgu’r cwricwlwm newydd, (Donaldson, 2015). Mae rhan greadigol i’r dosbarth yn fanteisiol iawn oherwydd gall ei ddefnyddio fel modd o integreiddio mewn i wahanol themâu’r dosbarth a datblygu deallusrwydd plant ynghlyn ag thema benodol. Gwelais hyn yn cael ei arddangos mewn ystod o ysgolion cynradd, er enghraifft, ar un adeg yn flwyddyn 1, gwelais y thema ‘un tro’ yn cael ei gyfleu drwy stori’r tri arth ac Elen Benfelen, ble ddefnyddiodd yr athrawes yr adran chwarae rôl fel ‘Bwthyn y tri arth’. Yn fy marn i, nid yn unig roedd hyn yn llwyddiannus i roi cyfleoedd i blant i chwarae rôl a datblygu syniadau stori eu hun ond yn ogystal annog plant i gyfleu'r hyn a ddysgwyd wrth y thema er mwyn datblygu eith ymwybyddiaeth yn bellach. Hefyd, sylweddolais fod plant yn ennill llawer o hwyl trwy ddysgu yn y ffordd hon oherwydd eu bod nhw gallu fod yn greadigol yn ffyrdd eu hun heb feirniadaeth, (Desailly, 2015). Yn ychwanegol, mae adran chwarae rôl yn hybu datblygiad dychmygol plant ac yn galluogi annibyniaeth a phersonoliaeth unigol plant i gael ei gyfleu mewn amrywiaeth o ffyrdd, yn enwedig trwy ddefnyddio gwisgoedd ffansi a gall hyn hybu plant i weithio gyda’i gilydd i ffurfio rhyw elfen o stori neu ddrama.
    Ystyriaf alluoedd i ddatblygu yn ddigidol yn allweddol o fewn amgylchedd dosbarth enwedig gan ystyried y dyletswyddau newydd sydd ar athrawon i integreiddio technoleg i mewn i’r cwricwlwm fel un o’r meysydd yn ôl cwricwlwm newydd Donaldson sydd i’w weithredu o fewn
ysgolion erbyn 2021, (Donaldson, 2015). Yn amlwg, fel rôl yr athrawes i sicrhau integreiddiad o’r cwricwlwm newydd mewn i wersi yn llwyddiannus, bydd angen sicrhau fod elfennau digidol yn cael ei ddefnyddio yn y dosbarth. Er enghraifft, bydd bwrdd gwyn rhyngweithiol yn adnodd eithaf canolog yn y dosbarth ble gellir defnyddio amrywiaeth o wahanol nodweddion digidol fel apps addysgiadol i gefnogi elfen o’r wers ac annog rhyngweithiad y plant mewn nifer o ffyrdd e.e. rhifedd, llythrennedd, darllen a chelfyddydau, (Aflalo et al, 2018). Ond bydd angen sicrhau fod y plant yn ymwybodol taw teclyn addysgiadol ydyw ac nid tegan, (Harrison, 1995: 85). Fel rhan o’r Fframwaith Cymhwysedd Digidol a wnaeth gael ei gyflwyno yn 2015, (Llywodraeth Cymru, 2017), mae yna ddyletswydd ar ymarferwyr addysg i blant yn y cyfnod sylfaen ac yn gyfnod allweddol 2 i ddarparu cyfleoedd eang i blant i ddefnyddio a dysgu sut i ddefnyddio technoleg mewn ffyrdd manteisiol sydd yn ogystal yn hybu sgiliau trawsgwricwlaidd eraill yn y cwricwlw. Felly, yn ychwanegol, byddai adran benodol ar gyfer datblygu sgiliau digidol yn fanteisiol gyda defnydd o gyfarpar digidol fel gliniaduron ac iPads. O ganlyniad, bydd hyn yn sicrhau fod rhan cymhwysedd digidol o’r cwricwlwm yn cael y sylw y dylid cael o ran disgwyliadau’r cwricwlwm newydd ond hefyd yn galluogi plant i ddatblygu’r sgiliau angenrheidiol i weithredu mewn cymdeithas sy’n gynyddol yn ddibynnol ar dechnoleg i weithredu fel dinasyddion cymdeithasol llwyddiannus, (Cavanaugh et al, 2016). Byddai ardal tu allan yn allweddol yn yr amgylchedd dysgu delfrydol oherwydd yn ôl rhai damcaniaethau mae yna nifer o fanteision o fod yn yr awyr agored, (Maynard a Waters, 2014), sydd hefyd yn gallu cael ei chrynhoi gan brofiadau personol. Byddaf yn sicrhau fod digonedd o gyfleoedd i blant wario tu allan, naill ai mewn gweithgareddau wedi ei strwythuro neu adeg amser rhydd er mwyn sicrhau fod plant yn cael cyfleoedd i fod yn yr awyr agored ble gellir datblygu yn gorfforol wrth ddatblygu yn feysydd eraill o ddysgu gan ddibynnu ar y gweithgaredd maent yn cwblhau. Mae’n bwysig fod plant yn ymwybodol fod chwarae yn hanfodol ar gyfer dysgu ac nid yn unig yn fraint ar ôl gwneud gwaith, yn sicr wrth ystyried safbwynt Froebel fod chwarae yn hanfodol i blant medru cyrraedd y lefelau uwch o’u dysgu, (Miller a Pound, 2011: 66). Felly   mae’n bwysig fod yr amgylchedd tu fewn a thu allan yn cael yr un ystyriaeth i sicrhau llwyddiant yn eu datblygiad. Byddai gweithgareddau tu allan hefyd yn annog cyfleoedd am ryddid i ddewis oherwydd ni fyddai unrhyw gyfyngiadau ar y gweithgareddau hyn ac ni fydd unrhyw rwymedigaeth ar y plant i gario allan tasg benodol oherwydd byddaf yn sicrhau fod pob elfen o’r tu allan yn ymateb i anghenion plant. Er enghraifft, byddai gosod adnoddau naturiol mewn modd o adran adeiladu a chegin mwd yn annog plant i ystyried a datblygu dealltwriaeth o’r byd o’i amgylch trwy gael profiad o swyddi yn y byd go iawn a trwy roi cyfyng ar yr adnoddau synthetig sydd yn cael ei ddefnyddio byddai plant medru datblygu cysyniad o risg ei hun a bod yn rhan o chwarae naturiol, (Nieheus et al, 2013). Yn gynyddol, mae chwarae tu allan yn cael ei weld yn bwysig ar gyfer datblygiad plant, (Maynard a Waters, 2014), mae hyn yn amlwg trwy gynyddiad yn y niferoedd o ysgolion sy’n gweithredu ysgol goedwig yn eu plith, (O’Brien, 2009). Felly, yn ddelfrydol byddai ysgol goedwig yn cael ei annog fel rhan o fy amgylchedd dysgu oherwydd mae’n ffordd i blant ddatblygu ymwybyddiaeth am y byd naturiol e.e.creu llochesi, darganfod anifeiliaid y goedwig a chwarae rhydd yn y goedwig, wrth gymryd rhan mewn asesiad risg eu hunain.
Casgliad
Yn derfynol, mae’r amgylchedd dysgu delfrydol wedi cael ei ffurfio ar elfennau allweddol o ddysgu plant ifanc yn ôl damcaniaethau, profiad personol ac syniadau’r cwricwlwm newydd sydd i ddod. I gyferbynu, gall pob elfen o fy nosbarth delfrydol perthyn i’r cysyniad flaenorol o annogi plant i weithio a’i gilydd oherwydd y modd o greu dasgiau sydd naill ai yn annog gwaith grŵp neu elfennau cymdeithasol o ddysgu ym mhle gall plant archwilio ei ddeallusrwydd eu hun er mwyn adeiladu ar ei gwybodaeth ac ffurfio syniadau newydd ar gyfer eu datblygiad am y dyfodol.

Atodiad 1- Dull arsylwi Naratif
Amser: 11.50 y.b.- 12.00 y.h.(10 munud).
-Athrawes yn arwain y plant tu allan ar y iard
- ‘rydym y mynd i weld faint o’r wers mathemateg rydych yn cofio amdano’
- ‘nod y dasg yma fydd i greu llinell rhif sydd yn cyfateb i lluosrifau 4 hyd at 100’
- ‘ pwy sy’n credu eu bod nhw’n gwybod eu llusorifau 4 yn dda?’
- ‘reit, dwi am i bob un ohonoch i bigo rhif allan o’r bag ac trefnu eich hun mewn i’r llinell rhif’
- mae’r plant yn cymryd rhif sydd ar ddarn o bapur allan o’r bag sydd gan yr athrawes.
- mae’r athrawes yn dechrau trwy gofyn i’r plant, ‘ pa rhif sydd yn dod yn gyntaf?’
- mae’r plant yn ateb nôl gyda’r rhif 4
- symudodd bachgen oedd yn dal rhif 4 i flaen y llinell
- mae’r athrawes yn gofyn ‘beth sydd yn dod nesaf?’
- mae merch yn symud i aros ddrws nesaf i’r bachgen gyda rhif 4 a dangos eu rhif sef 8.
- athrawes yn dweud da iawn wrth y plant 
- merch sy’n dal rhif 12 yn symud mewn i’r llinell
- merch sy’n dal rhif 16 yn dilyn y ferch arall
-yr athrawes yn adrodd y rhifau gyda’r plant gan ddweud 0, 4, 8, 12, 16. ‘Gret’, cariwch ymlaen.
- 20 sy’n dod nesaf, dwedir un bachgen wrth symud i’r llinell
- y plant yn dod yn gyfarwydd gyda’r dasg ond dal yn gwrando ar yr athrawes.
- plant sydd gyda rhif 24, 28 ac 32 yn symud mewn i’r llinell yn rhywdd.
- yna mae’r athrawes yn torri ar ddraws wrth ailadrodd y rhifau sydd wedi cael ei trefnu yn barod ac yn dweud wrth y plant ni fyddai yn helpu nhw rhagor ac yn disgwyl iddynt gweithio allan y drefn gyda’i gilydd.
- mae’r plant yn dod at ei gilydd mewn grŵp mawr ac yn trafod a’i gilydd pa rhifau sydd yn dod nesaf?
- rhai plant yn ansicr ond mae’r trefn yn ffurio eithaf cyflym.
- wrth i’r plant cyrraedd rhif 52, mae’r plant yn gwario fwy o amser i drafod.
- mae rhai o’r plant yn gweiddi allan y rhifau 
- mae’r plant yn symud mewn i’r llinell
- wrth iddynt cyrraedd y rhifau uwch h.y. yn y 70au, mae rhai plant yn gweiddi allan rhifau anghywir.
- merch yn gweiddi i’r grŵp, 78 sydd nesaf
- merch arall yn dweud ‘nag e’, 80 sydd nesaf
- plentyn sy’n dal 80 yn gymysglyd ond yn symud i’r llinell
- plant yna yn cwblhau’r llinell gyda rhifau 84, 88, 92, 96 ac 100
- yr athrawes yn clapio ac yn cymeradwyo’r plant wrth ddweud ‘da iawn chi, rydych wedi gwneud gwaith arbenning fel grŵp’.
- ‘nawr te, dewch i ni weld os ydych yn gywir. Rydw i am i chi yn eich tro adrodd yn uchel y rhif sydd yn eich llaw i weddill y dosbarth’
- plant yn ei tro yn gweiddi allan ei rhif o 4 i 100
- yna ailadrodd wrth ddweud pob rhif gyda’i gilydd
- athrawes yn gofyn wrth y plant, ‘beth sydd yn debyg am bob un o’r rhifau yn eich llinell syth?’.
- mae bachgen yn rhoi llaw i fyny a dweud eu bod nhw i gyd yn lluosrifau 4
- athrawes yn dweud ‘da iawn, ond beth arall sydd yn debyg?’
- merch yn gweiddi allan bod y rhifau i gyd yn eilrifau.

